La viruso aktivigis esperantistajn ŝakemulojn
#000000
Same kiel multaj aliaj esperantistaj fakaj asocioj, ankaŭ la ŝakista EŜLI delonge ne montras ajnajn vivosignojn. Sed tio ne signifas ke malaperis esperantlingvaj ŝakemuloj. Nun pro la viruso ili aktiviĝis en la reto kaj ĉiusabate turniras.
#000001
Lichess havas esperantlingvan interfacon jam de kelkaj jaroj.
#000002
La populara senpaga, senreklama kaj liberkoda ŝak-retejo jam de pluraj jaroj havas esperantlingvan interfacon, eĉ se restas iuj malglataĵoj en la traduko. Evidente inter la ludantoj tie estas ankaŭ esperantistoj, kaj jam en 2016 okazis la unua turniro de esperantlingvaj ŝakemuloj en .
#000003
La unuan turniron gajnis Chuck Smith, kiu ankaŭ estas unu el la tri administrantoj de la esperantista teamo en la retejo. La aliaj administrantoj estas Joop Kiefte kaj Robert Nielsen.
#000004
Entute estas kvindeko da membroj en la Esperanto-teamo, sed post ses turniroj en 2016 daŭris ĝis 2020 antaŭ ol oni revivigis la tradicion de esperantistaj turniroj. Ŝajne kontribuis la kronvirusa pandemio, pro kiu multaj sidas hejme kaj trovas tempon por retaj hobioj.
#000005
– Nu, la grupoj estas kreitaj multe pli frue kaj ni jam longe provis trovi momenton por havi turniron, sed tio neniam vere efektiviĝis, diras Joop Kiefte.
#000006
Krom la teamo en Lichess, la esperantistaj retŝakuloj havas grupojn en Facebook kaj en Telegram. Tie estas anoncataj la turniroj, kaj kompreneble eblas babili pri rilataj aferoj. La 14-an de marto 2020 okazis la unua turniro de la nova ciklo.
#000007
– La semajnon post tio mi iris en kvarantenon kaj ekhavis multe pli da tempo por organizi la turnirojn, diras Robert Nielsen.
#000008
De tiam la turniroj okazas ĉiusabate, kaj foje ankaŭ merkrede. Kutime estas proksimume deko da partoprenantoj kun iom diversaj niveloj.
#000009
– Mi dirus ke la plejparto estas meznivelaj, kun unu aŭ du komencantoj. Neniu kun profesia aŭ tre alta nivelo. La komputilo kunigas homojn kun ludantoj je simila nivelo, do eĉ nespertuloj povas gajni ludon kontraŭ alia nespertulo, diras Robert Nielsen.
#000010
Kutime la turniroj daŭras unu horon, kun diverse longaj ludodaŭroj en malsamaj semajnoj – foje po 3 minutoj, foje 5 aŭ 10. Sed pasintsemajne tute ne okazis turniro.
#000011
– Mi volis havi paŭzon, do mi ne organizis pasintsabate, kaj poste mi volis havi epopean turniron, do decidis pri 90 min. kaj pli longaj ludoj, diras Chuck Smith.
#000012
La sekva turniro en la serio ”Kronvirusa ĉampioneco” do okazos sabate la 2-an de majo je 19.00 laŭ la mezeŭropa somera horo (17.00 laŭ UTC), kaj daŭros 90 minutojn. La daŭro de la ludoj estos 10+5, alivorte ĉiu ludanto havos je sia dispono dek minutojn, kaj aldoniĝos kvin sekundoj por ĉiu farita movo.
#000013
Por partopreni en la turniro oni devas doni ŝlosilvorton, kiu estas la nomo de la lingvo en kiu ĉi tiu artikolo estas verkita.
#000014
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000015
La estraro forgesis resanigi la financojn de UEA
#000016
Ne nur ŝakludo sed ankaŭ aliaj tabloludoj aktiviĝas inter esperantistoj dum la kvaranteno. Ĉiudimanĉe estas grupo kiu renkontiĝas por ludi ludojn per BoardGameArea kaj Discord. 
#000017
Ankaŭ estas nova retejo por ludi pli simplajn kartludojn kun interfaco en Esperanto. 
#000018
Ankaux indas paroli pri "". Estas esperantista teamo tie.
#000019
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000023
Aliĝi al 400 aliaj abonantoj
#000027